**STOŽER CIVILNE ZAŠTITE KZŽ**

 09. svibnja 2020. godine

 PRIOPĆENJE ZA MEDIJE

**JEDANAESTI DAN BEZ NOVOZARAŽENIH NA PODRUČJU KZŽ**

**–**

 **JOŠ 2 OSOBE OZDRAVILE**

Poštovani,

na području Krapinsko – zagorske županije već **jedanaesti dan uzastopce nije zabilježena niti jedna novozaražena osoba korona virusom**, a **u protekla 24 sata ozdravile su još 2 osobe**; iz Petrovskog i Oroslavja. Ukupan broj ozdravljenih osoba je 99, a trenutni broj aktivnih slučajeva zaraze koronavirusom osoba s područja županije iznosi 39. U protekla 24 sata testirano je 30 uzoraka, od kojih je 25 negativno, dok se za 5 još čekaju rezultati nalaza. Dosad je testirano ukupno 2.033 uzoraka. U kućnoj samoizolaciji trenutno se nalaze 34 osobe.

Na području PU krapinsko-zagorske za vremensko razdoblje od 07. do 08. svibnja od 22,00 do 22,00 sati nije bilo dojava građana o kršenju mjera samoizolacije. Izvršeno je 20 provjera pridržavanja izrečenih mjera samoizolacije, nisu utvrđena kršenja mjera.

Dana 08./09.05.2020. godine u vremenu od 07,00 do 07,00 sati evidentirano je kršenje mjera Odluke o zabrani napuštanja prebivališta i stalnog boravka u RH.Vezano za navedenu Odluku utvrđeno je 7 kršenja od strane građana (nisu imali propusnicu).

Nije bilo evidentiranih kršenja odredbi ostalih Odluka Stožera civilne zaštite RH koje su na snazi.

U nastavku Vam dostavljamo i tablicu sa statističkim podacima prema jedinicama lokalne samouprave: o broju stanovnika Krapinsko-zagorske županije koji su bili evidentirani kao zaraženi koronavirusom, podatke o broju stanovnika Krapinsko-zagorske županije koji su evidentirani kao ozdravljeni, podatke o broju preminulih te broju aktivnih slučajeva.  U statistiku kontinuirano uključujemo i stanovnike Krapinsko-zagorske županije testirane izvan područja naše županije te osobe koje nisu imale pozitivan nalaz na koronavirus, no sukladno uputama, se zbog epidemiološke anmneze i kliničke slike vode kao pozitivne.

Stanje prema općinama i gradovima:

|  |  |  |  |  |
| --- | --- | --- | --- | --- |
|   | **SLUČAJEVI**  | **OZDRAVILI**  | **AKTIVNI**  | **UMRLI**  |
| Pregrada  | 43 | 35 | **6** | 2 |
| Krapina  | 22 | 20 | **2** |   |
| Oroslavje  | 19 | 7 | **12** |   |
| Hum na Sutli  | 7 | 6 | **1** |   |
| Jesenje  | 7 | 4 | 3 |   |
| Desinić  | 6 | 6 | **0** |   |
| Zabok  | 5 | 5 | 0 |   |
| Petrovsko  | 4  | 3 | **1** |   |
| Đurmanec  | 5 | 3 | 2 |   |
| Donja Stubica  | 2  | 2 | **0** |   |
| Stubičke Toplice | 7 | 3 | 4 |   |
| Lobor  | 2  | 0 | **2** |   |
| Gornja Stubica  | 2  | 1 | **1** |   |
| Bedekovčina  | 1  | 0 | **1** |   |
| Krapinske Toplice | 2  | 2 | **0** |   |
| Radoboj  | 1  | 1 | **0** |   |
| Tuhelj  | 1  | 0 | **1** |   |
| Zlatar Bistrica  | 1  | 0 | **1** |   |
| Novi Golubovec  | 1  | 0 | **1** |   |
| Veliko Trgovišće | 1 | 0 | **1** |   |
| Sveti Križ Začretje | 1 | 1 | **0**  |   |
| **UKUPNO KZŽ**:  | 140 | 99 | 39 | 2 |